Folkemusikken fado opleves gerne på restauranterne i Lissabon eller Coimbra, hvor vokalen akkompagneres af portugisisk eller almindelig guitar. Traditionelt har fado været koblet til de fattige, sømændene og afrikanske slaver, og genren har et påfaldende melankolsk udtryk. Fado betyder skæbne, og teksterne omhandler gerne længsel eller ulykkelig kærlighed.